L'Ajuntament de Sagunt rep als estudiants del programa europeu Erasmus Plus
23 de novembre 2016

![Imagen 1](/media/bwpbq0s5/60_p_recepcion.png)![Imagen 2](/media/0oypgi23/60_p2_recepcion.png)

​L'alcalde de Sagunt, Quico Fernández, i el delegat d'Educació, Josep Manuel Tarazona, han rebut els estudiants d'instituts europeus del programa Erasmus Plus que van a poder estudiar en l'IES Maria Moliner i gaudir durant una setmana de la localitat de Sagunt.

Els alumnes, procedents d'instituts de Polònia, Grècia, Itàlia, Letònia i Turquia, pertanyen al programa d'intercanvi de la Unió Europea objectiu el qual és millorar el nivell de competències i de capacitat bàsica dels joves així com la de promoure la participació en la vida democràtica d'Europa, reforçar vincles entre l'àmbit de la joventut i el mercat de treball i promoure la ciutadania activa, el diàleg intercultural i la integració social.

Tarazona, qui els ha donat la benvinguda en el saló de plens, ha destacat el paper important del programa i que la ciutat de Sagunt estiga integrada en un projecte comú europeu “**per a tindre una projecció major i una xarxa de coneixements més àmplia, perquè coneguem millor el nostre passat i el nostre present i de cara a fer millor el nostre futur, ja que la cultura i l'educació ens fa ser millors persones**”. El regidor d'Educació ha destacat que per a Sagunt “**és molt important que els centres educatius facen intercanvis amb altres instituts d'Europa i així fer lligams d'amistat i de coneixement sobre la diversitat cultural i acostar-nos a les persones que viuen en un mateix marc geogràfic i socioeconòmic com és l'europeu**”.

Per la seua banda, l'alcalde després de donar la benvinguda al municipi els alumnes ha reconegut la importància d'este tipus d'iniciatives ja que “**Europa ha de ser una societat unida oberta a tot el món i ha de demostrar que és un espai de convivència compartint els valors bàsic de democràcia, llibertat i tolerància entre pobles**”. “**El fet que vinguen estudiants al nostre municipi ha de valdre per a entendre que som molt iguals**” ha sentenciat Fernández després d'explicar que pròximament Sagunt va a agermanar-se amb la ciutat grega de Zakynthos.

![](/media/tdnopgbh/60_n_recepcion.png)  
  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-als-estudiants-del-programa-europeu-erasmus-plus/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-als-estudiants-del-programa-europeu-erasmus-plus/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-als-estudiants-del-programa-europeu-erasmus-plus/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-als-estudiants-del-programa-europeu-erasmus-plus/)